راجہ اشفاق سرور

راجہ اشفاق سرور (27 اکتوبر 1954 - 11 اپریل 2020)  ایک پاکستانی سیاست دان، رکن پنجاب اسمبلی ، وزیر اعلیٰ پنجاب کے سابق مشیر،   اور وزیر محنت تھے۔  وہ  پاکستان مسلم لیگ ن  کے سیکرٹری جنرل تھے۔  انہوں نے اپنے کیریئر میں مختلف قلمدان سنبھالے  جن میں وزیر برائے امور نوجوانان، وزیر جنگلات وائلڈ لائف اور فشریز، اور وزیر صحت شامل ہیں۔

ابتدائی زندگی اور تعلیم 
راجہ اشفاق سرور، راولپنڈی کے ہولی فیملی ہسپتال میں پیدا ہوئے، ان کا تعلق مری کے گاؤں گھوڑا گلی سے تھا اور وہ دو بار مغربی پاکستان اسمبلی کے رکن رہنے والے راجہ غلام سرور (مرحوم) کے بڑے بیٹے ہیں۔  انہوں نے لارنس کالج میں تعلیم حاصل کی تھی ۔

سیاسی کیریئر 
راجہ اشفاق سرور  کا سیاسی کیریئر 1988 میں اس وقت شروع ہوا جب انہوں نے آزاد امیدوار کے طور پر مری سے پنجاب اسمبلی کی نشست کے لیے  حصہ لیا۔ انہوں نے پی ایم ایل میں شمولیت اختیار کی (جو اس وقت آئی جے آئی کا ایک حصہ)  تھی اور صوبائی وزیر محنت مقرر ہوئے۔ انہوں نے 1990 میں اسی نشست سے کامیابی کے ساتھ الیکشن لڑا اور پنجاب کے جنگلات، جنگلی حیات، ماہی پروری اور نوجوانوں کے امور کے وزیر بنے۔ پارٹی کے اندر وہ مسلم لیگ یوتھ ونگ پنجاب کے صدر بنے جہاں انہوں نے خواجہ سعد رفیق کو جنرل سیکرٹری مقرر کیا۔ وہ 1993 اور 1997 میں دوبارہ ایم پی اے کے طور پر منتخب ہوئے جہاں وہ جنرل پرویز مشرف کی طرف سے 1999 کی بغاوت تک صحت اور آبادی کی بہبود کے صوبائی وزیر رہے۔
فوجی بغاوت کے بعد انہوں نے اپنے ہی انتخابات سے وقفہ لے کر   پاکستان مسلم لیگ ن  کو مضبوط بنانے اور پاکستان میں جمہوریت اور عدلیہ کی بحالی پر توجہ مرکوز کی۔ اس عرصے کے دوران وہ دو بار پنجاب میں   پاکستان مسلم لیگ ن  کے جنرل سیکرٹری منتخب ہوئے ۔  2008 میں انہیں وزیراعلیٰ پنجاب شہباز شریف کا مشیر مقرر کیا گیا۔  11 مئی 2013 کو وہ ضلع راولپنڈی میں اپنے آبائی حلقے PP-1 سے دوبارہ رکن پنجاب اسمبلی منتخب ہوئے، انہوں نے تحصیل مری اور تحصیل کوٹلی ستیاں  سے الیکشن جیتا اور  100% انتخابی کامیابی کا  ریکارڈ برقرار رکھا۔

وفات 
وہ  11 اپریل 2020 کو انتقال کر گئے۔

حوالہ جات 

پنجاب ارکان صوبائی اسمبلی 2013ء تا 2018ء
لارنس کالج، مری کے فضلا
مری کی شخصیات
پاکستان مسلم لیگ (ن) کے ارکان صوبائی اسمبلی (پنجاب)
بقید حیات شخصیات
1954ء کی پیدائشیں
ویب آرکائیو سانچے مع وے بیک روابط